SQL Server -sisäänkirjautuminen -valintaikkuna

Microsoft® SQL Server™ OLE DB -palvelu tuo näyttöön SQL Server -sisäänkirjautuminen -valintaikkunan, kun yrität muodostaa OLE DB -yhteyden mutta et määritä kaikkia tietoja, joita ohjain tarvitsee yhteyden muodostamiseksi SQL Server -palvelimeen.

Kun SQL Server -sisäänkirjautuminen -valintaikkuna tulee näyttöön, se sisältää aluksi vain seuraavat osat:

Palvelin-ruutu

Käytä luotettua yhteyttä -valintaruutu

Kirjautumistunnus-ruutu

Salasana-ruutu

OK-, Peruuta-, Ohje- ja Asetukset-painikkeet.

Jos valitset Asetukset-painikkeen, valintaikkunaan tulee lisäksi ryhmä asetuksia:

Tietokanta-ruutu

Kieli-ruutu

Sovellusnimi-ruutu

Työasematunnus-ruutu.

Palvelin-ruutu

Verkkosi SQL Server -palvelimen nimi. Jos valitset palvelimen nimen luettelosta, lisämäärityksiä ei tarvita. Jos kirjoitat palvelimen nimen, sen on oltava määritetty SQL Client Configuration -aliohjelmassa tai SQL Serveriä suorittavan tietokoneen verkkonimi.

Voit kirjoittaa Palvelin-ruutuun "(paikallinen)", kun SQL Server on asennettu käytössäsi olevaan tietokoneeseen. Tällöin käyttäjä saa yhteyden SQL Server -palvelimen paikalliseen kopioon, vaikka käyttäisikin verkkoon liittymätöntä SQL Server -versiota.

Lisätietoja eri verkkotyyppien palvelinten nimistä on SQL Server Books Online -sarjaan kuuluvassa SQL Server -palvelimen asennusohjeessa.

Käytä luotettua yhteyttä -valintaruutu

Kun tämä ruutu on valittu, SQL Server OLE DB -palvelu pyytää suojattua (tai luotettua) yhteyttä SQL Server -palvelimeen, joka toimii Microsoft Windows NT® -ympäristössä. Valittu SQL Server -palvelin käyttää NT:n integroitua kirjautumissuojausta luodessaan tätä tietolähdettä käyttäviä yhteyksiä. Palvelimen nykyinen kirjautumissuojauksen tila ei vaikuta yhteyden luontiin, eikä annettuja kirjautumistunnuksia tai salasanoja oteta huomioon. Edellytyksenä on, että SQL Server -palvelimen järjestelmänvalvoja on kytkenyt Microsoft Windows® -verkkotunnuksesi SQL Server -palvelimen kirjautumistunnukseen.

Kun ruutua ei ole valittu, SQL Server -palvelin käyttää vakiokirjautumissuojausta luodessaan tätä tietolähdettä käyttäviä yhteyksiä. Tällöin kaikille yhteyspyynnöille on määritettävä kirjautumistunnus ja salasana.

Kirjautumistunnus-ruutu

Määrittää yhteyttä varten käytettävän SQL Server -palvelimen kirjautumistunnuksen, jos Käytä luotettua yhteyttä -valintaruutua ei ole valittu. Jos Käytä luotettua yhteyttä -valintaruutu on valittu, Kirjautumistunnus-ruutu ei ole käytössä.

Salasana-ruutu

Määrittää yhteyttä varten käytettävän SQL Server -palvelimen salasanan, jos Käytä luotettua yhteyttä -valintaruutua ei ole valittu. Jos Käytä luotettua yhteyttä -valintaruutu on valittu, Salasana-ruutu ei ole käytössä.

Tietokanta-ruutu

Määrittää yhteydessä käytettävän oletustietokannan. Ruudussa oleva tietokanta ohittaa palvelimelle kirjautumisessa käytettävän oletustietokannan. Jos tietokantaa ei ole määritetty, yhteys käyttää palvelimelle kirjautumisen oletustietokantaa.

Kieli-ruutu

Määrittää SQL Server -palvelimen järjestelmäsanomissa käytettävän kielen. Voit valita vain SQL Server -palvelimeen asennetun kielen. Ruudussa oleva kieli ohittaa palvelimelle kirjautumisen oletuskielen. Jos kieltä ei ole määritetty, yhteys käyttää palvelimelle kirjautumisen oletuskieltä.

Sovellusnimi-ruutu

Määrittää sovellusnimen, joka tallennetaan  tätä yhteyttä vastaavan rivin program_name-sarakkeeseen master.dbo.sysprocesses-tietokantaan.

Työasematunnus-ruutu

Määrittää työasematunnuksen, joka tallennetaan  tätä yhteyttä vastaavan rivin hostname-sarakkeeseen master.dbo.sysprocesses-tietokantaan.